|  |
| --- |
| Description: hrgrb2**REPUBLIKA HRVATSKA****ZADARSKA ŽUPANIJA** |
| Description: privlaka grb | **OPĆINA PRIVLAKA****OPĆINSKI NAČELNIK****Ivana Pavla II 46****23233 PRIVLAKA** |

KLASA: 110-03/19-01/02

URBROJ: 2198/28-02-19-3

Privlaka, 2. listopada 2019. godine

Na temelju članka 3. Zakona o službenicima i namještenicima u lokalnoj i područnoj

(regionalnoj) samoupravi („Narodne novine“, broj 86/08, 61/11 i 04/18) i članka 46. Statuta

Općine Privlaka (Službeni glasnik Zadarske županije broj 05/18), Načelnik Općine Privlaka donosi

**IZMJENE I DOPUNE PRAVILNIKA O RADU JEDINSTVENOG UPRAVNOG ODJELA OPĆINE PRIVLAKA**

Članak 1.

U članku 66. Pravilnika dodaje se stavak 3. i glasi:

„Zaposlenik ili njegova obitelj povodom izvanrednih događaja ima pravo na potporu:

- zbog invalidnosti djelatnika (invalidnost utvrđena prema propisima o mirovinskom osiguranju i predočenju rješenja nadležnog tijela) - godišnje u visini neoporezivog iznosa utvrđenog posebnim propisom

- u slučaju smrti djelatnika – obitelj prima potporu u visini neoporezivog iznosa utvrđenog posebnim propisom

- u slučaju smrti člana uže obitelji u visini neoporezivog iznosa utvrđenog posebnim propisom

- zbog bolovanja dužeg od 90 dana – godišnje u visini neoporezivog iznosa utvrđenog posebnim propisom

- za novorođeno dijete djelatnika u visini neoporezivog iznosa utvrđenog posebnim propisima.“

Mijenja se članak 67. stavak 2. Pravilnika i sada glasi:

„Visina dnevnice za službena putovanja u Republici Hrvatskoj propisana je Pravilnikom o porezu na dohodak, a za službena putovanja u inozemstvu dnevnica se isplaćuje u visini propisanoj Odlukom o visini dnevnice za službeno putovanje u inozemstvo za korisnike koji se financiraju iz sredstava Državnog proračuna.“

Članak 2.

Sve druge odredbe Pravilnika ostaju nepromijenjene.

Članak 3.

Ove Izmjene i dopune stupaju na snagu odmah, a objaviti će se na službenoj internet stranici Općine www.privlaka.hr.

Općinski načelnik

Gašpar Begonja, dipl.ing.

.